Calitzdorp is 'n landboudorp in die Wes-Kaap (Suid-Afrika), omtrent halfpad tussen Ladismith en De Hoop. Die bekende R 62 provinsiale pad gaan deur Calitzdorp. Vrugteverbouing en wynbou speel 'n belangrike rol in die dorp se ekonomie. Sy portwyne is verskeie kere met pryse bekroon sodat Calitzdorp daarop aanspraak maak om die "Portwynhoofstad van Suid-Afrika" te wees.
Straat in Calitzdorp
Calitzdorp se ligging in Wes-Kaap
Koördinate: 33°32′15″S 21°41′7″O﻿ / ﻿33.53750°S 21.68528°O﻿ / -33.53750; 21.68528Koördinate: 33°32′15″S 21°41′7″O﻿ / ﻿33.53750°S 21.68528°O﻿ / -33.53750; 21.68528
26,33 km² (10,2 vk m)
233 m (764 vt)
Die NG kerk op Calitzdorp, 'n sandsteengebou in die neo-Bisantynse styl met 'n Marseilles-dak, is in 1991 tot nasionale monument verklaar
Aan die begin van die 19de eeu het die eerste veeboere en jagters in die gebied inbeweeg. Die plaas Buffelsvlei is in 1821 aan die broers JJ en MC Calitz toegeken. Teen die 1840's was daar genoeg mense om 'n dorp te regverdig. In 1845 het een van die Calitz broers 'n gedeelte van sy plaas aan die NG Kerk geskenk. Die eerste kerk is eers in 1857 gebou. Die dorp het in 1913 'n munisipaliteit geword.
Calitzdorp se munisipale raad het in 1975 'n wapen by die Buro vir Heraldiek geregistreer : In blou, 'n goue dwarsbalk belaai met 'n aan die bokant uitgetande dwarsbalk van swart, in die skildhoof vergesel van 'n gaande leeu van goud en in die skildvoet van 'n horing van oorvloed van natuurlike kleur. Die helmteken is 'n swart buffelkop uitkomend uit 'n goue muurkroon, en die wapenspreuk is "Met Gods hulp".
Die distrik is 1 100 km² groot. Lusern, koring en tabak word onder besproeiing verbou maar die dorp is veral bekend vir die gehalte van sy sagte vrugte, tafeldruiwe en wyn. Die Calitzdorpdam is 3 km noord van die dorp in die Nelsrivier. Calitzdorp is die terminus vir 'n takspoor wat die dorp in 1924 bereik het vanaf Oudtshoorn. Calitzdorp Spa is 17 km noordoos van die dorp.
↑  - Geskiedenis van Calitzdorp
↑ 2,0 2,1 2,2 2,3 "Hoofplek Calitzdorp". Sensus 2011.
↑ Calitzdorp - everything! About Calitzdorp. Besoek op 10 April 2019
Wikimedia Commons het meer media in die kategorie Calitzdorp.
Ontsluit van "https://af.wikipedia.org/w/index.php?title=Calitzdorp&oldid=1994763"
Last edited on 27 Mei 2019, at 14:19